OpenLLM-France/wikimedia huggingface dataset:
# Rødby

Rødby és una ciutat i anteriorment un municipi (en danès, kommune) a l'illa de Lolland a Dinamarca. L'anterior municipi de Rødby cobria una àrea de 120 km², i tenia una població total de 6590 habitants (2005). El seu últim alcalde fou Hans Ole Sørensen, un membre del Venstre Parti (Partit Liberal).
L'1 de gener de 2007 el municipi de Rødby va deixar d'existir a causa de la Kommunalreformen ("La Reforma Municipal" de 2007). Va ser fusionat amb els existents municipis de Holeby, Højreby, Maribo, Nakskov, Ravnsborg, i Rudbjerg per tal de formar el nou municipi de Lolland. Això creà un municipi amb una àrea de 892 km² i una població resident total de 49469 (2005). El nou municipi és part de la Regió de Sjælland.
La ciutat de Rødby té una població resident de 2110 (1 gener 2015).

## El port a Rødbyhavn

Rødbyhavn ("port de Rødby") és aproximadament 5 quilòmetres al sud-oest de la ciutat de Rødby.

## Referències

* ↑ "BEF44: Població l'1 de gener per àrees urbanes" base de dades de Statistics Denmark
* Veïnats i fusions municipals: Eniro mapa de municipis nous Arxivat 2006-12-08 a Wayback Machine.

## Enllaços externs

* Pàgina web oficial(danès)
* Scandlines (Ferri fins a Puttgarden)
# Rickenbach (Lucerna)

Rickenbach és un municipi del cantó de Lucerna (Suïssa), situat al districte de Sursee.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Garsa de mar americana

La garsa de mar americana (Haematopus palliatus) és una espècie d'ocell de la família dels hematopòdids (Haematopodidae) que habita costes americanes, des de Baixa Califòrnia, cap al sud a la llarga de la costa del Pacífic fins al centre de Xile, illes Galápagos, i per la costa Atlàntica des de Massachusetts, cap al sud fins a Nicaragua, les Antilles i Bahames i des del sud-est del Brasil fins al sud de l'Argentina.
# Brachyrhaphis holdridgei

Brachyrhaphis holdridgei és un peix de la família dels pecílids i de l'ordre dels ciprinodontiformes.

## Morfologia

Tant els mascles com les femelles poden assolir els 5 cm de longitud total.

## Distribució geogràfica

Es troba a Centreamèrica: des de Nicaragua fins a Costa Rica.

## Referències

* ↑ BioLib (anglès) i (txec)
* ↑ UNEP-WCMC Species Database (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Modena Football Club

El Modena Football Club és un club de futbol de la ciutat de Mòdena (Itàlia). L'uniforme local de l'equip és groc amb els pantalons i mitjons negres. Els jugadors i aficionats del Modena també se'ls coneix amb el sobrenom de Canarini o Gialloblu.
El club va ser fundat l'any 1912. Al llarg dels seus gairebé 100 anys d'història, el club ha militat 13 temporades ha la Serie A, no obstant això mai no ha guanyat cap títol oficial encara que sí que ha estat el campió de la Serie B dos cops.

## Enllaços externs

* Modena Football Club - Lloc web oficial (italià)
# Eosforita

L'eosforita és un mineral de la classe dels fosfats. Va ser anomenada l'any 1878 per George J. Brush i Edward S. Dana del grec έωσφορος ('éuphonos'), que significa 'portador de l'alba', en al·lusió al color rosa del material original.

## Característiques

L'eosforita és un fosfat de fórmula química Mn$^{2+}$Al(PO₄)(OH)₂·H₂O. Cristal·litza en el sistema ortoròmbic. Es troba típicament en cristalls curts o llargs, prismàtics en [001], que arriben als 20 cm; també en forma planar radial o grups radiants esfèrics, amb terminacions en forma de falca; globular, rarament massiu. La seva duresa a l'escala de Mohs és 5. Forma una sèrie de solució sòlida amb la childrenita.
Segons la classificació de Nickel-Strunz, l'eosforita pertany a «08.DD - Fosfats, etc, només amb cations de mida mitjana, (OH, etc.):RO₄ = 2:1» juntament amb els següents minerals: chenevixita, luetheïta, acrocordita, guanacoïta, aheylita, calcosiderita, faustita, planerita, turquesa, afmita, childrenita i ernstita.

## Formació i jaciments

L'eosforita és un mineral secundari format en algunes pegmatites granítiques amb fosfats. Va ser descoberta a la pedrera Fillow, al comtat de Fairfield (Connecticut, Estats Units).

## Referències

* 1 2 3 «Eosphorite» (en anglès). Mindat. [Consulta: 7 novembre 2015].
* 1 2 «Eosphorite» (en anglès). Handbook of Mineralogy. Arxivat de l'original el 8 de maig 2019. [Consulta: 22 juny 2018].
# Campionat britànic de motocròs 1970

La temporada de 1970 del Campionat britànic de motocròs fou la 19a edició d'aquest campionat, organitzat per l'ACU.

## Classificació final
### 500cc

| Posició | Pilot | Motocicleta | Punts |
| 1 | Bryan Goss | Husqvarna | 52 |
| 2 | Vic Allan | Greeves | 26 |
| 3 | Keith Hickman | BSA | 15 |
| 4 | Bryan Wade | Husqvarna | 22 |
| 5 | Andy Roberton | AJS | 19 |
| 6 | Dave Nicoll | BSA | 17 |
| 7 | Arthur Browning | Greeves | 13 |
| 8 | Alan Clough | Husqvarna | 12 |
| 9 | Vic Eastwood | Husqvarna | 11 |
| 10 | John Banks | BSA | 8 |

### 250cc

| Posició | Pilot | Motocicleta | Punts |
| 1 | Malcolm Davis | AJS | 58 |
| 2 | Andy Roberton | AJS | 41 |
| 3 | Jeff Smith | BSA | 37 |
| 4 | Bryan Wade | Greeves | 20 |
| 5 | Dick Clayton | Greeves | 20 |
| 6 | Vic Allan | Greeves | 18 |
| 7 | Vic Eastwood | Husqvarna | 9 |
| 8 | Arthur Lampkin | Husqvarna | 6 |
| 9 | Jim Aird | ČZ | 6 |
| 10 | Arthur Browning | Greeves | 6 |

## Referències

* «Grande Bretagne - Auto Cycle Union» (PDF) (en francès). memotocross.fr, 24-02-2023. [Consulta: 27 febrer 2023].
* Berry, Ian. «British Motocross Champions 1966-74». A: Out Front! British Motocross Champions 1960-1974 (en anglès). High Wycombe: Panther Publishing, 2011, p. 13. ISBN 978-0-9564975-3-6.
# Rodospiril·lals

Rhodospirillales és un ordre de proteobacteris que comprèn dues famílies. L'ecologia, la morfologia i el metabolisme dels bacteris d'aquest ordre és molt divers. Inclou principalment a bacteris porpra no del sofre, que produeixen energia a través de la fotosíntesi. Aquests bacteris posseeixen pigments carotenoides que absorbeixen energia solar i la transmeten a la bacterioclorofil·la. No alliberen oxigen durant fotosíntesi, ja que només posseeixen el fotosistema I. Es troba en aigua dolça o salada en condicions d'anaerobiosi. A diferència dels bacteris de la família Rhodospirollaceae, aquests no són fotosintètics. La família inclou bacteris heteròtrofs que produeixen àcid acètic a partir de l'oxidació d'etanol.

## Morfologies i gèneres

* Les morfologies espiril·làcia corresponen al gènere Rhodospirillum
* Les morfologies bacil·lars corresponen al gènere Rhodopseudomonas i Rhodobacter
* Els bacils corbats (vibrions), es troben dins el gènere Rhodocyclus
* Els bacteris esfèrics (cocs), es troben dins el gènere Rhodopila

## Bibliografia

* Schlegel, Hans G. Microbiologia general. Ed.Omega
# Moderat (àlbum)

Moderat és un àlbum musical del projecte de música electrònica amb el mateix nom, compost per Modeselektor i Apparat. Va ser publicat el dia 11 de maig de 2009 per BPitch Control.

## Llista de cançons

* "A New Error"
* "Rusty Nails"
* "Seamonkey"
* "Slow Match" (feat. Paul St. Hilaire)
* "3 Minutes of"
* "Nasty Silence"
* "Sick with It" (feat. Dellé AKA Eased from Seeed)
* "Porc #1"
* "Porc #2"
* "Les Grandes Marches"
* "Berlin"
* "Nr. 22"
* "Out of Sight"

### Cançons extra

* "BeatsWaySick" (feat. Busdriver)
* "Rusty Nails" (Shackleton Remix)

## DVD extra

* "Les Grandes Marches"
* "Rusty Nails"
* "Woltersdorf" (Interlude)
* "BeatsWaySick" (feat. Busdriver)
* "Rüdersdorf" (Interlude)
* "Out of Sight"
* "Berlin" (Interlude)
* "A New Error"
* "Quedlinburg" (Interlude)
* "Nr. 22"
* "Seamonkey" (Easter Egg)

## Referències

* ↑ Allmusic review
* ↑ Pitchfork Media review
* ↑ BPitch Control
# Bombo legüero

El bombo legüero és un popular instrument musical de percussió del folklore argentí, originari de la província de Santiago del Estero. Deu el nom a la característica que se li suposa, o sigui, la de poder ser escoltat fins i tot a una llegua de distància. El músic que s'especialitza en aquest instrument s'anomena bombisto.

## Descripció organològica

El bombo pertany a la família dels membranòfons, consta de dues membranes de cuir amb pèl subjectes a una caixa o cilindre de fusta amb cintes de fusta. Es percudeixen tant les membranes com els cèrcols amb baquetes folrades de cuir anomenades palos o palillos.

## Caixa, cos o carcassa

Es fabrica a partir de troncs buidats. Generalment s'utilitza seibo sec, que li dona millor qualitat en el so i li assegura durabilitat. Molts fabricants utilitzen tronc verds que no són massa recomanats.
Avui dia els bombos de seibo són els més buscats, però pel seu cost elevat (l'arbre tarda diversos anys en tenir el diàmetre necessari per a la construcció), són molt difícils d'aconseguir. Per aquesta raó, molts artesans recorren a làmines de guatambú o altres fustes, fent servir diverses capes per aconseguir un gruix similar al del tronc de seibo, tot i que el so ja no és el mateix.

## Membrana de cuir

Generalment s'utilitza el cuir adobat d'ovella, de cabra o cabra domèstica, i s'ha vist a zones d'interior alguns bombos fets amb cuir d'estómac d'ase, cuir de vedell, o de mazama mexicà.
És recomanable utilitzar una membrana de cabra i una d'ovella al mateix bombo per a aconseguir sonoritats diferents.

## Cèrcols

Els cèrcols es construeixen amb fustes dures com ‘’palo blanco’’ o guatambú, que li dona un volum més gran i més durabilitat respecte als cops de les baquetes amb les que es percudeix.

## Referències

* ↑ García, Marisol. «Bombo legüero, parte de Argentina». Músisca del mundo. Arxivat de l'original el 12 de juny 2015. [Consulta: 11 juny 2015].
* ↑ «Bombo legüero». TAKILLAKKTA. Arxivat de l'original el 12 de juny 2015. [Consulta: 11 juny 2015].

## Enllaços externs

* El bombo legüero (en castellà)
# Garsa de mar negra nord-americana

La garsa de mar negra nord-americana (Haematopus bachmani) és una espècie d'ocell de la família dels hematopòdids (Haematopodidae) que habita costes rocoses des del sud d'Alaska i illes Aleutianes, cap al sud fins Baixa Califòrnia. És sovint considerada una subespècie de Haematopus ater.
# Ager Aketxe Barrutia

Ager Aketxe Barrutia (nascut el 30 de desembre de 1993) és un futbolista professional basc. Juga com a migcampista al Real Zaragoza.
Va començar la seva carrera amb l'Athletic Club, va passar a representar tant el primer com el segon equip i va fer 34 aparicions oficials amb el primer.
El 2014 l'entrenador Ernesto Valverde va decidir incorporar-lo a la plantilla del primer equip de l'Athletic Club. També va competir professionalment a l'estrangera la Major League Soccer, amb el Toronto FC.

## Palmarès

* 1 Supercopa d'Espanya: 2015

## Referències

* ↑ «Valverde cuenta con los canteranos Bustinza y Aketxe» (en castellà). El Mundo Deportivo, 22-08-2014. [Consulta: 28 setembre 2014].

## Enllaços externs

* Fitxa a transfermarkt.es (castellà)
# Cambra de Comerç Britànica a Espanya

La Cambra de Comerç Britànica a Espanya (o British Chamber of Commerce in Spain, en anglès) és una organització sense ànim de lucre fundada a Barcelona l'any 1908 que ofereix als seus membres la possibilitat d'establir negocis i intercanvis comercials. La seu de la cambra es troba a la capital catalana, però també compta amb oficines a Madrid i Marbella. Des de 2014 el seu president és Christopher Dottie.
Com la majoria de cambres de comerç, la Cambra estableix contactes entre empreses, en aquest cas entre empreses britàniques i espanyoles. També ofereix serveis de suport per establir contactes, invitacions a esdeveniments i publicitat a través de la premsa estatal i local. Entre els socis de la cambra s'hi poden trobar tant petites i mitjanes empreses com multinacionals. Ofereix oportunitats als socis per establir xarxes de contactes i relacionar-se amb persones influents del món dels negocis i, així, posar en contacte els mercats del Regne Unit i Espanya. S'ha mostrat partidària de la permanència del Regne Unit a la Unió Europea i contrària al brexit.

## Referències

* ↑ Cámara de Comercio Británica en España Arxivat 2017-03-31 a Wayback Machine., talentclue.com
* ↑ CHRISTOPHER DOTTIE, NUEVO PRESIDENTE DE LA CÁMARA DE COMERCIO BRITÁNICA EN ESPAÑA Arxivat 2017-03-31 a Wayback Machine., hays.es
* ↑ La Cámara de Comercio Británica en España (BCCS) lamenta resultado referéndum, La Vanguardia, 24 de juny de 2016
* ↑ La Cámara de Comercio Británica en España pide que no se establezcan trabas arancelarias tras el ‘Brexit’, cepymenews, 28 d'octubre de 2016

## Enllaços externs

* Pàgina oficial de la cambra (anglès) (castellà)
# Roland Louis Jules Alfred Tournay

Roland Louis Jules Alfred Tournay (1925-1972) va ser un botànic francès. Va ser editor del "Butlletí del Jardí botànic nacional de Bèlgica" entre 1967 i 1972.

## Llibres

* Robyns, walter; Roland Tournay. 1955. Flore des Spermatophytes du Parc National Albert. 573 pp. + 76 planxes

## Referències

* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
# Rissoopitni

Rissoopitni - Рисоопытный (rus) és un possiólok del krai de Krasnodar, a Rússia. Es troba a les terres baixes de Kuban-Azov, a l'inici del delta del Kuban. És a 17 km al sud-est de Poltàvskaia i a 59 km al nord-oest de Krasnodar.
Pertany al possiólok d'Oktiabrski.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* El municipi a la pàgina web del raion (rus)
* Mapa topogràfic soviètic a maps.vlasenko.net
# Gató

* Per a altres significats, vegeu «Gató (desambiguació)».
Un gató és un gat jove. Els gatons acabats de néixer depenen de la seva mare per sobreviure i, en general, no obren els ulls fins entre set i deu dies després. A partir de les dues setmanes es desenvolupen ràpidament i comencen a explorar fora del niu. Tres o quatre setmanes més tard, comencen a menjar aliment sòlid i els surten les dents adultes. Els gatons domèstics són animals molt socials que solen apreciar la companyia humana.

## Referències

* ↑ «Gató». Gran Enciclopèdia Catalana. Barcelona: Grup Enciclopèdia Catalana.
# Aiken

Aiken és una població dels Estats Units a l'estat de Carolina del Sud. Segons el cens del 2006 tenia 28.829 habitants.

## Demografia

Segons el cens del 2000, Aiken tenia 25.337 habitants, 10.287 habitatges i 6.758 famílies. La densitat de població era de 604,6 habitants/km².
Dels 10.287 habitatges en un 28,1% hi vivien nens de menys de 18 anys, en un 48,9% hi vivien parelles casades, en un 13,7% dones solteres, i en un 34,3% no eren unitats familiars. En el 29,6% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,2% tenia menys de 18 anys, un 9,4% entre 18 i 24, un 25,5% entre 25 i 44, un 24% de 45 a 60 i un 17,8% 65 anys o més.
L'edat mediana era de 40 anys. Per cada 100 dones de 18 o més anys hi havia 83 homes.
La renda mediana per habitatge era de 44.172$ i la renda mediana per família de 56.033$. Els homes tenien una renda mediana de 50.577$ mentre que les dones 26.328$. La renda per capita de la població era de 23.172$. Entorn del 10,1% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Aiken». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Aiken». American Fact Finder. Oficina del Cens dels Estats Units, 12-01-2010.
# Can Rodon (Tiana)

Can Rodon és una casa noucentista de Tiana a la comarca del Maresme inclosa a l'Inventari del Patrimoni Arquitectònic de Catalunya.

## Descripció

És un edifici civil, de molt petites dimensions, format per només la planta baixa, envoltat de jardí i cobert per una teulada de quatre vessants. Destaca el tractament de la seva cornisa que forma un ampli voladís i està realitzada amb maó. Totes les obertures son d'arc de mig punt, i la porta d'entrada principal, a la qual s'accedeix a través d'unes escales, està coberta per una marquesina semicircular de vidre i ferro, que li dona un aire més lleuger a la construcció.

## Referències

* ↑ «Can Rodon». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# Border terrier

El Border terrier és una raça de gos del grup dels terriers originària de la Gran Bretanya.

## Característiques

El Border terrier té un pelatge baix i suau i un pelatge extern dur. Els colors inclouen grisenc i canyella, blau i canyella (de vegades gairebé negre), vermell grisenc, i menys comunament, marró. El pelatge ha de ser estirat a mà regularment, si no es fa, en la part superior es fa llarg i pelut i es mor. Els Borders que es mostren generalment tenen un pelatge curt que ha estat estirat i està començant a créixer novament. El pelatge dels Border terriers mai ha de ser tallat, excepte l'àrea al voltant de la cara on es troben parts esquifides de pèl. Retallar el pelatge d'un Border terrier al voltant de la seva esquena pot arruïnar-lo i fer-lo arrissat. Després de ser retallat, el pelatge d'un Border terrier pot no tornar a ser normal. Retallar el seu pelatge també porta problemes a la pell com la caiguda del pelatge.
El tipus de pelatge d'un Border, el qual depèn de cada gos, té moltes variacions, alguns el desenvolupen prou llarg i dur, i altres mai acaben de desenvolupar un pelatge complet i roman relativament suau.

## Referències

* http://www.oberlin.edu/faculty/scarrier/Border_Terrier/Border_History.html
* "AKC Dog Registration Statistics". Akc.org. 2009-02-02. http://www.akc.org/reg/dogreg_stats.cfm. Retrieved 2009-02-20.
* "2006 Top 20 Breed Registrations". The Kennel Club. 2007-01-23. http://www.thekennelclub.org.uk/item/887 Arxivat 2013-07-07 a Wayback Machine.. Retrieved 2009-02-20.
* "American Kennel Club - Border Terrier". Akc.org. http://www.akc.org/breeds/border_terrier/index.cfm. Retrieved 2009-02-20.

## Enllaços externs

* Canine Epileptoid Cramping Syndrome Arxivat 2011-09-11 a Wayback Machine.
* Border Terrier Club of America - BTCA
* Border Terrier Canada
* Border Terrier Show Results in the U.K.
* Border Terrier in Poland Arxivat 2019-07-22 a Wayback Machine.
# Epiplatys

Epiplatys és un gènere de peixos de la família Aplocheilidae i de l'ordre dels ciprinodontiformes.

## Taxonomia

* Epiplatys annulatus (Boulenger, 1915)
* Epiplatys ansorgii (Boulenger, 1911)
* Epiplatys azureus (Berkenkamp i Etzel, 1983)
* Epiplatys barmoiensis (Scheel, 1968)
* Epiplatys berkenkampi (Neumann, 1978)
* Epiplatys biafranus (Radda, 1970)
* Epiplatys bifasciatus (Steindachner, 1881)
* Epiplatys chaperi (Sauvage, 1882)
** Epiplatys chaperi chaperi (Sauvage, 1882)
** Epiplatys chaperi sheljzhkoi (Poll, 1953)
* Epiplatys chevalieri (Pellegrin, 1904)
* Epiplatys coccinatus (Berkenkamp i Etzel, 1982)
* Epiplatys dageti (Poll, 1953)
* Epiplatys esekanus (Scheel, 1968)
* Epiplatys etzeli (Berkenkamp, 1975)
* Epiplatys fasciolatus (Günther, 1866)
* Epiplatys grahami (Boulenger, 1911)
* Epiplatys guineensis (Romand, 1994)
* Epiplatys hildegardae (Berkenkamp, 1978)
* Epiplatys huberi (Radda et Pürzl, 1981)
* Epiplatys josianae (Berkenkamp i Etzel, 1983)
* Epiplatys lamottei (Daget, 1954)
* Epiplatys longiventralis (Boulenger, 1911)
* Epiplatys mesogramma (Huber, 1980)
* Epiplatys multifasciatus (Boulenger, 1913)
* Epiplatys neumanni (Berkenkamp, 1993)
* Epiplatys njalaensis (Neumann, 1976)
* Epiplatys olbrechtsi (Poll, 1941)
* Epiplatys phoeniceps (Huber, 1980)
* Epiplatys roloffi (Romand, 1978)
* Epiplatys ruhkopfi (Berkenkamp i Etzel, 1980)
* Epiplatys sangmelinensis (Ahl, 1928)
* Epiplatys sexfasciatus (Gill, 1862)
* Epiplatys singa (Boulenger, 1899)
* Epiplatys spilargyreius (Duméril, 1861)
* Epiplatys zenkeri (Ahl, 1928)

## Referències

* ↑ The Taxonomicon (anglès)
* ↑ UNEP-WCMC Species Database (anglès)
* ↑ Catalogue of Life (anglès)

## Bibliografia

* Gill T. N. 1862. On the West African genus Hemichromis and descriptions of new species in the museums of the Academy and Smithsonian Institution. Proc. Acad. Nat. Sci. Phila. v. 14. 134-139.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gau d'Essen

El Gau d'Essen (Gau Essen) va ser una divisió administrativa de l'Alemanya nazi de 1933 a 1945 a la província prussiana del Rin. Abans d'això, de 1928 a 1933, era la subdivisió regional del partit nazi en aquesta zona.
El sistema nazi de Gau (en plural Gaue) va ser establert originalment en una conferència del partit, el 22 de maig de 1926, per tal de millorar l'administració de l'estructura del partit. A partir de 1933, després de la presa de poder nazi, els Gaue va reemplaçar cada vegada més als estats alemanys com a subdivisions administratives a Alemanya.
Al capdavant de cada Gau es va situar un Gauleiter, una posició cada vegada més poderosa, especialment després de l'esclat de la Segona Guerra Mundial, amb poca interferència des de dalt. El Gauleiter local sovint ocupava càrrecs governamentals i de partit, i s'encarregava, entre altres coses, de la propaganda i la vigilància i, a partir de setembre de 1944, el Volkssturm i la defensa de la Gau.
La Gau es va crear al 1928, quan l'antic Gau de Renània del Nord (Gau Rheinland-Nord) es va dividir en el Gau d'Essen i la part sud que s'uní al Gau del Ruhr.
La posició de Gauleiter a Essen va estar a càrrec de Josef Terboven. Després de la conquesta alemanya de Noruega el 1940 Hitler va promoure Terboven a Reichskommissar del país ocupat, on va governar amb gairebé poder absolut. Es va suïcidar el 8 de maig de 1945, detonant 50 quilograms d'explosius en un búnquer.

## Gauleiters
### Gau de Renània del Nord

* 1925-1926: Karl Kaufmann

### Gau d'Essen

* 1928-1945: Josef Terboven

## Referències

* 1 2 «Die NS-Gaue» (en alemany). Deutsches Historisches Museum.
* ↑ «The Organization of the Nazi Party & State». The Nizkor Project. Arxivat de l'original el 2016-11-09.
* ↑ «Übersicht der NSDAP-Gaue, der Gauleiter und der Stellvertretenden Gauleiter zwischen 1933 und 1945» (en alemany). Zukunft braucht Erinnerung. Arxivat de l'original el 2017-05-26. [Consulta: 7 març 2018].
* ↑ «Gau Essen» (en alemany). Arxivat de l'original el 2017-05-23. [Consulta: 7 març 2018].
* ↑ «Josef Terboven (1898-1945)» (en alemany). Historisches Centrum Hagen.

## Enllaços externs

* Llista de Gauleiter
# Aiko Hayashi

Aiko Hayashi (japonès: 林愛子) (Osaka, 17 de novembre de 1993) és una nedadora japonesa de natació sincronitzada medallrae de bronze olímpica el 2016 en el concurs per equips.

## Carrera esportiva

Als Jocs Olímpics de Rio de Janeiro 2016 va guanyar la medalla de bronze en el concurs per equips, amb una puntuació de 189 punts, després de les russes (or amb 196 punts) i les xineses (plata amb 192 punts), sent les seves companyes d'equip: Aika Hakoyama, Kei Marumo, Risako Mitsui, Kanami Nakamaki, Mai Nakamura, Kano Omata i Kurumi Yoshida.

## Referències

* ↑ Fitxa. the.sports.org. Consultat el 14 de març de 2018.